laion/Wikipedia-Exotic huggingface dataset:
Lamarcki seadused

Lamarcki seadused on prantsuse looduseuurija Jean-Baptiste de Lamarcki poolt aastal 1809 sõnastatud bioloogilised seaduspärad, mille kohaselt (1) "igal loomal, kes ei ole saavutanud oma arengu piiri, tugevdab mingi elundi sagedasem ja kestvam kasutamine vähehaaval seda elundit, arendab ja suurendab teda ja lisab talle jõudu (vastavalt kasutamise kestusele), sellal kui ühe või teise elundi kestev mittekasutamine nõrgendab teda, viib mandumisele, vähendab pidevalt tema võimeid ja kutsub lõpuks esile tema kadumise"; (2) "kõike, mida loodus on pannud isendeid omandama või kaotama tingimuste mõjul, milles pikemat aega on viibinud nende tõug (järelikult ühe või teise kehaosa kestva kasutamise või mittekasutamise mõjul), kõike seda säilitab loodus paljunemise kaudu uutel, eelmistest põlvnevatel isenditel tingimusel, kui omandatud muutused on omased mõlemale soole või neile isendeile, kellest pärinevad uued isendid". Eestikeelse sõnastuse allikaks on Kallak (1984: 31–32). Kallak, Henni-Heidi 1984. Darvinism, selle eelkäijad ja edendajad. Tallinn: Valgus.
Sky1

Sky1 on meelelahutuslik satelliittelekanal Suurbritannias ja Iirimaal. Kanal alustas Suurbritannia neljanda telekanalina tööd 1982. aastal. Enamiku näidatavast programmist moodustavad USA telesarjad.
TV6

TV6 on Eestis tegutsev eratelekanal, mis tuli eetrisse 2008. aasta 24. märtsil. TV6 on TV3 digitaalne sõsarkanal, mis alustas ka paljude seni TV3-s olnud sarjade näitamist. 9. jaanuarist 2010 lõpetati raha kokkuhoiu vajaduse tõttu TV6 saadete edastamine vabalevis. Kanal on veel nähtav tasuliste kuumaksuliste televisiooniteenusepakkujate kaudu. 24: Pärand Ameerika õudukas Ameeriklased Backstrom Huligaanid Jääraja rekkavennad Kirvemehed Kodu keset linna Kuidas ma kohtasin teie ema Kutsuge Cobra 11 Legendid Kalamehejutud Kuidas mõrvast puhtalt pääseda (TV3) Kälimehed Maailma naljakaimad videod MacGyver Meie Russia Mick Moodne perekond Nash Bridges Naudime elu NCIS kriminalistid Ninjasõdalased Noored mutandid Peaaegu geniaalne Peata ratsanik Perepea Power Hit Radio Salatoimikud Simpsonid South Park STOP! Suure paugu teooria Top Gear Totaalne muutumine: kodu-eri Tähevärav SG-1 Uus tüdruk Viikingid Viimane mees maa peal Värskelt maabunud Üksi Clifford – suur punane koer (2000) Clifford – suur punane koer (2019) 13: hirmul on suured silmad 1300 grammi Ameerika karmim vangla Ameerika otsib superstaari Appi tõttab Stiilne Viisik Haihtunud Heroes Hommikustuudio Hüpnoos: Powersi ülemvõim Jericho Kaitseinglid Kameeleon Kaunitar ja Geenius Knight Rider Kolmas kivi Päikesest Kondid Kontor Kuldrannik Kõige naljakamad koduvideod Lahingulaev Galaktika Maanteelahingud Meeletu maailm Minu nimi on Earl Paradiis Havail Puhastaja Seks ja linn Staariks sündinud Sullerid Suurimad katastroofid Swingtown TV6 koduleht
Kornelius

Kornelius (vahel ka Korneelius; ladina Cornelius, vene Корнилий) on ajalooline, tänapäeval harvaesinev nimi, mille all on peamiselt tuntud mitmed kristlikud pühakud ja vaimulikud. Kornelius (surnud 253) oli Rooma paavst aastatel 251–253. Kornelius Perejaslavist (surnud 1693) oli Pereslavl-Zalesski ja Rjazani piirkonnas tegutsenud erakmunk; Kornelius Petserist (1501–1570) oli Petseri kloostri munk ja iguumen, kes hukati tsaar Ivan IV korraldusel; Kornelius (Udilovitš) (surnud 1937) oli nõukogude võimude poolt hukatud munkpreester; Kornelius Valamost (surnud 1578) oli Valamo kloostri munk, kes hukati rootslaste poolt. Kornelius (1924–2018) oli aastatel 1992–2018 Moskva Patriarhaadi Eesti Õigeusu Kiriku eestseisja; Kornelius (1947–) on alates 2005. aastast Vene Õigeusu Vanausuliste Kiriku eestseisja. Cornelius Kornili
EDGE

EDGE (Enhanced Data rates for GSM Evolution ehk EGPRS (Enhanced GPRS) ehk IMT Single Carrier (IMT-SC) ehk täiustatud GSM-andmeside), ka 2.75G on GSM-süsteemis kasutatava GPRS-tehnoloogia edasiarendus, mis võimaldab võrreldes GPRS-iga kiiremat andmeedastust. EDGE võimaldab andmesideühenduse allalaadimiskiirust kuni 296 kbit/s (Class 32, 5 ajapilu) ning üleslaadimiskiirust kuni 177,6 kbit/s (Class 32, 3 ajapilu), mis on 3-4 korda kiirem varasemast GPRS-tehnoloogiast. Tõsi, enamik mobiilsidevõrke ja terminale toetab vaid kiirusi kuni 236 kbit/s allalaadimisel ja 118 kbit/s üleslaadimisel (EDGE class 10, kuni 4 ajapilu alla ja 2 üles) ning sedagi mitte korraga. EDGE loetakse formaalselt Rahvusvahelise Telekommunikatsiooni Liidu (ITU) standardi ITU-2000 järgi osaks 3G mobiilsidetehnoloogiast , sest selle andmekiirus ületab 144 kbit/s, kuid kuna see jääb ikkagi palju madalamaks nn tõelise 3G (näiteks UMTS) andmekiirusest, siis loetakse üldiselt seda pigem 2.75G-ks. EDGE on täiendus 2G ja 2,5G GSM- ja GPRS-võrkudele ning tänu sellele on GSM-operaatoritel lihtsam EDGE-tehnoloogiat kasutusele võtta. Tegemist on GPRS-i edasiarendusega ja seega on ta vastavate täiustuste tegemisel rakendatav mistahes võrgule, millel GPRS töötab. EDGE ei vaja tark- ega riistvarauuendusi GSM-tuumvõrgule, muudatused hõlmavad vaid raadiovõrgu osa: tugijaama süsteem tuleb uuendada EDGE-i toetavaks. GPRS-is on kasutusel neli kodeerimisskeemi (CS-1 kuni CS-4), aga EDGE-l on moduleerimis- ja kodeerimisskeeme kokku 9 (MCS-1 kuni MCS-9). Modulatsioonina on kasutusel lisaks GSM-võrkude traditsioonilisele GMSK-le ka tõhusam 8-PSK (kasutatakse MCS-5 kuni MCS-9 korral). Sobiva moduleerimis- ja kodeerimisskeemi valib terminal vastavalt ühenduse kvaliteedile tugijaamaga: soodsates raadiolevi tingimustes (näiteks tugijaama lähedal) kasutatakse suuremat kiirust võimaldavaid kodeerimisskeeme, tingimuste halvenedes minnakse üle aeglasematele, kuid häirekindlamatele skeemidele. EDGE kasutab pakettsidet nagu GPRS. Tänu EDGE-tehnoloogiale on võimalik edastada mobiilsidevõrgus ka vähem kvaliteetseid videovoogusid, kuna andmeedastuskiirus on selleks tavaliselt piisav. EDGE-i toetab enamik tänapäevastest mobiiltelefonidest (välja arvatud kõige odavamad) ja kõik kaasaegsed GSM-andmesidemodemid. Eestis toetavad EDGE-i kõigi mobiilsideoperaatorite GSM-võrgud, kuid kiirusel kuni 236 kbit/s (Class 10), neist EMT-l on toetus olemas kõigis tugijaamades, teistel operaatoritel enamikus (üle 80%), aga ka nendel on suund võetud kõigi olemasolevate tugijaamade uuendamisele EDGE-i toega. https://web.archive.org/web/20081209134234/http://www.itu.int/ITU-D/imt-2000/DocumentsIMT2000/IMT-2000.pdf International Mobile Telecommunications (IMT) Cellular and Mobile Broadband Access for the 21st Century
RS-485

RS-485 on hulkpunkt-sideliinide standard, mida tunnustavad Telekommunikatsioonitööstuse Ühing (TIA) ja EIA. Kaabli pistiku ja pesa vahe võib ulatuda 4000 jala ehk 1200 meetrini. Põhiprobleemiks on välised magnetväljad, mis indutseerivad kaablites elektromotoorjõu, mida nimetatakse häireteks. Signaal kulgeb mööda kaablit ja mõnevoldine erinevus ei tekita mingisuguseid probleeme, kuna vastuvõtja võrdleb mõlemal liinil (sig + ja sig -) ja asendab need väärtused absoluutsete väärtustega. Magnetväljade vastu võitlemiseks on kaablis olevad juhtmed omavahel risti keeratud, mis muudab indutseeritud elektromotoorjõud vastusuunalisteks üksteisele, mis kompenseeruvad omavahel. Kiirus on kuni 10Mbits/s.
Toataimed

Toataimed ehk toalilled on taimed, mida tavaliselt esteetilistel eesmärkidel kasvatatakse siseruumides (näiteks elutoas). Aaloe (Aloe) Aglaoneema (Aglaonema) Asparaagus (Asparagus) Begoonia (Begonia) Blossfeldi kalanhoe (Kalanchoe blossfeldiana) Fatseedra (Fatshedra lizei) Filodendron (Philodendron) Fuksia (Fuchsia) Havisaba (Haworthia) Hiina roos (toakask) Kuningbegoonia (Begonia rex) Maranta (Maranta leuconeura) Monstera (Monstera deliciosa) Toakask (hiina roos) Tõlvlehik (Sathiphyllum) Viigipuu (Ficus) Ilutaimed
Järgur

Järgur, varem ka raadiorepiiter, on selline vaheraadiojaam raadioside vaheseade, mis tavaliselt koostatakse põhimõtteliselt kahe raadiojaama baasil (koos eriliste filtritega), ning mis võimaldab ühes radiovõrgus olevate raadiojaamade sideraadiust oluliselt suurendada, võrgus liikuvat informatsiooni muutmata, mägisel maastikul on järgur sageli asendamatu, et side üldse oleks võimalik. Reeglina koostatakse järgur-raadiovõrk järgmiselt: kõik võrgus olevad raadiojaamad lülitatakse režiimi, kus kõigi jaamade saade toimub ühel raadiosageduskanalil, vastuvõtt aga teisel kanalil. See tähendab, et kasutatakse kahte erinevat raadiosagedust. Järgurit ei tohi segi ajada raadioretranslaatoriga. Järgur-raadiojaam koos antenniga paigaldatakse võrgu alal, maastikul või linnas, võimalikult kõrgesse kohta ehk levi seisukohalt võimalikult soodsasse paika. Järgur-raadiovõrgus saavad raadioabonentjaamad omavahel suhelda ainult järguri vahendusel. Kui järguri töö on mingil põhjusel häiritud, katkeb side kogu võrgus. Järgureid kasutatakse kõige rohkem ülemerelisel sidel, sest selleta oleks side suurtel aladel võimatu. Järgureid kasutatakse ka amatöörraadiosides. Amatöörsides kasutatavaid järgureid saab kõne edastamiseks ühendada ka interneti kaudu (VoIP – voice over IP), mis tähendab echolink'i (programm, millega raadioamatöörid saavad omavahel IP-võrgu kaudu suhelda) kasutamist või on võimalik ühitada raadio telefonivõrguga ja edastada signaali telefonivõrgu kaudu (järgur võtab vastu raadiosignaali ja edastab ta näiteks PSTN-võrgu kaudu). AGC – automaatne võimenduse reguleerimine ALI – kontrolleri ja modemi vaheline liides BS – baasjaam CDMA – koodjaotusega hulgipöördus CMB – kombainer CU – control unit, kontroller DL – downlink e signaali suund BS>MS (jaamast-mobiili) DPX – dupleks FDMA – sagedusjaotusega hulgipöördus GSM – globaalne mobiilsidesüsteem LNA – eelvõimendi MS – mobile station PA – võimsusvõimendi PSU – toiteplokk RCU – radio control unit e kaugjuhtimist võimaldav süsteem RSSI – vastuvõetud signaali nivoo indikaator TDMA – ajajaotusega hulgipöördus UL – signaali suund MS>BS (mobiililt jaama) Sagedusalad (UL ja DL suundades) (Hz) Pääsuriba (Hz) Võimendus (dB) Väljundvõimsus (dBm) Võimenduse variatsioon sagedusribal (±3 dB lubatud) (dB) Selektiivsus (dBm) Spektri laotus (spurious) (dBm) Sisendsignaali minimaalne väärtus RSSI (dBm) Võimendi tarbitav toitevool (tööpunkt) (A) Toitepinge (V) Vahesagedused [Hz]
Diakroonia ja sünkroonia

Paarismõisted diakroonia ja sünkroonia on kasutusele tulnud Ferdinand de Saussure'ilt, kes tähistas nendega kaht lähenemisviisi keeleuuringutes – ajalooliste grammatikate uuringuid ja keele kui üheaegse sidusa süsteemi vaatlust. Üldisemalt mõistetud kui (semiootilise) süsteemi kaks mõõdet. Diakroonia on süsteemi olekute või elementide järgnevussuhe, kirjeldatud ka ajalise järgnevuse ja asendussuhtena. Sünkroonia on süsteemi elementide kõrvusussuhe, kirjeldatud ka ruumilise või kombinatoorse suhtena. Näiteks määratleb Roman Jakobson (1981: 27) teksti poeetilist funktsiooni järgnevalt: "Poeetiline funktsioon projitseerib ekvivalentsusprintsiibi selektsiooniteljelt kombinatsiooniteljele". paradigmaatika ja süntagmaatika sünkroonsus Jakobson, Roman 1981 "Linguistics and Poetics" – Selected Writings III: Poetry of Grammar and Grammar of Poetry. Paris, New York: Mouton Publishers, 18-51. Saussure, Ferdinand de 1916 "Cours de Linguistique Générale".
Formaalloogika

Formaalloogika ehk formaalne loogika tegeleb sellega, kuidas järeldada tõestest väidetest tõeseid väiteid, kuid reeglina ei ütle, millised väited on tõesed. Formaalloogika ei ütle midagi selle kohta, missugune maailm tegelikult on. Formaalloogika ütleb, mida saab järeldada, lähtudes üksnes väiteid väljendavate lausete vormist. Matemaatiline loogika
Afonso (Beira prints)

Afonso de Santa Maria João Miguel Gabriel Rafael Herédia de Bragança (sündinud 25. märtsil 1996 Lissabonis) on Bragança hertsogi Duarte ja hertsoginna Isabeli vanim poeg ja pärija Portugali kuningliku perekonna pea kohale (Beira prints).
Püha Platoni ja Püha Issidori Õigeusu Vennaskond

Püha Platoni ja Püha Issidori Õigeusu Vennaskond on Eestis tegutsev skismaatiline õigeusklike ühendus, mis ei allu Moskva Patriarhaadi Eesti Õigeusu Kirikule ega Eesti Apostlik-Õigeusu Kirikule, samuti ei tunnista see ühegi patriarhi ülemvõimu. Vennaskonna asutasid 2001. aastal juba kaks aastat varem Eesti Apostlik-Õigeusu Kirikust metropoliit Stefanusele allumatuse tõttu välja heidetud preestrid Gabriel Keres ja Samuel Puusaar. Vennaskonna juhid ja poolehoidjad peavad ennast ise tõeliseks Eesti Apostlik-Õigeusu Kirikuks ja selle järjepidevuse kandjaks, tunnistades Samuel Puusaart kirikupeana (Tartu ja kogu Lõuna-Eesti piiskop). Teised õigeusu kirikud Eestis seda seisukohta ei jaga. Katsed läheneda Moskva Patriarhaadi Eesti Õigeusu Kirikule ei ole olnud tulemuslikud. Ametlikult on tegu maksusoodustusega mittetulundusühinguga, mille tegevusvaldkondadeks on muuhulgas heategevus, õigeusu kiriku õpetuse propageerimine, teoloogia õpetamine, stipendiumite maksmine õigeusu teoloogiat õppivatele üliõpilastele, temaatilise perioodika väljaandmine, kirjastustegevus, kiriklike ürituste korraldamine, õigeusu kiriklike rituaalide toimetamine ning suhete arendamine sarnaste ühingutega mujal maailmas. Vennaskonna tegevus on keskendunud Tartusse ja Lõuna-Eesti maakondadesse. Peamise toetajaskonna moodustavad paljud endised Tartu Püha Aleksandri koguduse, Valga Püha Issidori koguduse ja Arussaare Issanda Taevaminemise koguduse liikmed, kes lahkusid kogudustest koos oma preestritega. Samuti on vennaskonnal teatud määral toetajaid Setumaa õigeusklike elanike seas, kuid usaldusväärseid andmeid nendega seotud inimeste arvu kohta ei ole võimalik esitada. Püha Platoni ja Püha Issidori Õigeusu Vennaskond annab alates 2001. aastast välja ka ajalehte "Õigeusk Eestis". Aastatel 2006 ja 2008 pälvis organisatsioon mõningast avalikkuse tähelepanu protestidega usulisi sümboleid kasutavate kaasaegse kunsti näituste vastu, mida vennaskond on tõlgendanud usu teotamise ja eesti rahva sihiliku võõrutamisena religioonist. "Vene kultuur Baltikumis: Registreeriti püha Platoni ja püha Issidori õigeusu vennaskond". Originaali arhiivikoopia seisuga 6. juuni 2007. Vaadatud 14. juunil 2008. Birkan, Lauri. Kunstiprojekt ajas usklikud vihale. SL Õhtuleht, 3. juuni 2008 Keres, Gabriel. Jumalavastane kunstinäitus. SL Õhtuleht, 3. juuni 2008
Dinis (Porto hertsog)

Dinis de Santa Maria João Miguel Gabriel Rafael Herédia de Bragança (sündinud 25. novembril 1999 Lissabonis) on Bragança hertsogi Duarte ja hertsoginna Isabeli noorem poeg.
Gabriel Keres

Gabriel Keres (kodanikunimega Priit Keres; sündinud 5. septembril 1967) on endine EAÕK vaimulik, alates 2001. aastast skismaatilise Püha Platoni ja Püha Issidori Õigeusu Vennaskonna üks juhte.
Sulev Puusaar

Sulev Puusaar (sündinud 16. juunil 1966 Tartus) on eesti ettevõtja ja kinnisvaramaakler. Alates 2000. aastast on ta kinnisvarafirma Tõnisson Kinnisvarakonsultant juhatuse esimees. 2002. aasta kohalike omavalitsuste valimistel kandideeris ta Tartu linnas erakonna Ühendus Vabariigi Eest - Res Publica nimekirjas, kuid ei osutunud valituks.
Isabel (Bragança hertsoginna)

Isabel (sündinud Isabel Inês de Castro Curvelo de Herédia, 22. novembril 1966 Lissabonis) on Portugali kuningliku perekonna pea Duarte abikaasa ja Bragança hertsoginna alates 1995. aastast.
1300 grammi

"1300 grammi" on telesari, mis räägib kahest neurokirurgist, kes ravivad oma patsiente täiesti erineval moel. Üks neist hoolib inimestest, teine nende ajudest. Dr Douglas Hanson (Stanley Tucci) on üks New Yorgi parimaid neurokirurge. Tema meetod on lihtne: oluline on vaid aju, sest patsient ise on ju vaid selle väline kest. Tema uus partner dr Jonathan Seger (Mark Feuerstein) arvab aga hoopistükkis, et kõige tähtsam on patsiendi vaimne tervis. Kui need kaks tippkirurgi on sunnitud üheskoos keerulisi operatsioone teostama, unustavad nad oma erimeelsused ning päästavad elusid. 1300 grammi andmekogus IMDb (inglise)
Fallen (Triinu Kivilaane laul)

"Fallen" on Triinu Kivilaane teine singel albumilt "Now and Forever". Video loole filmiti 3. juuni Saksamaal Berliinis. Pilte video tegemisest saab näha Triinu Kivilaane ametlikus foorumis. Muusikavideot sai näha esimest korda 1. juulil, Triinu ametlikul kodulehel. "Fallen" (Video Edit) "Fallen" (Feel Mix) "Fallen" (R&B Mix) "Fallen" (Instrumental Mix) "Fallen" (Video)
Justin Sane

Justin Cathal Geever (esinejanimega Justin Sane; sündinud 21. veebruaril 1973) on USA-s tegutseva poliitilise, punk rock'i viljeleva bändi Anti-Flag esikitarrist, laulja ja laulusõnade autor. Justin on pärit üheksalapselisest töölisperest, kus ta kasvas üles pere noorima liikmena. Ta viitab oma vanematele kui heale inspiratsiooniallikale. Ta isa ja ema avasid esimese taimetoidurestorani Pittsburghis, mille mõjutusel sai Justinist taimetoitlane ja loomaõiguste tugev pooldaja – elustiil, mida ta siiani järgib. Justin on öelnud, et talle ei meeldiks saada koheldud nii, nagu praegu loomadega käitutakse, ning kuna ta lapsena nägi oma vanemaid osalemas meeleavaldustel, hakkas ta vanemaks saades samuti neist osa võtma. Justini õde Lucy kinkis talle ta esimese kitarri, tänu millele Justin punk rock'i ja hardcore'iga tutvust tegi. Esimene Justini kirjutatud laul rääkis lapsest, kes on saanud narkootikumide üledoosi, teine rääkis televisioonis jutlusi pidavatest evangelistidest. 1988. aastal lõi Justin koos oma lapsepõlvesõbra Pat Theticu ja bassistist laulja Andy Flagiga bändi Anti-Flag. 1996. aastal avaldasid nad oma esimese muusikaalbumi "Die for the Government". Pärast mitut Ameerika-turneed lahkus Andy Flag 1996. aastal bändist lahkhelide tõttu. Bändist käis läbi erinevaid muusikuid, enne kui moodustus lõplik koosseis: Justin Sane, Pat Thetic, Chris Head ja Chris Barker. 1999. aastal lõi Anti-Flag oma plaadifirma AF Records. 2001. aastal sõlmisid nad lepingu Fat Wreck Chordsiga, 2006. aastal aga RCA Recordsiga ning avaldasid albumi "For Blood and Empire" ja 2008. aastal "The Bright Lights of America". 2008. aasta mais kolis Justin Inglismaale Londonisse elama. Ta mängib ESP LTD EC seeria kitarridega. Justin lõpetas Pittsburghis Oaklandi kooli. Seejärel õppis ta Pittsburghi ülikoolis kommunikatsiooni ja politoloogiat. Lisaks Anti-Flagis mängimisele tegeleb Justin ka oma sooloprojektidega. Näiteks ilmus 2001. aastal kuuelooline EP "These are the Days" ja 2003. aastal album "Life, Love, and the Pursuit of Justice". Sooloprojektides suunab ta poliitiliste teemade asemel fookuse perele, armastusele ja muudele argiteemadele. Anti-Flag "Die for the Government" (1996) "North America Sucks" (1998) "Their System Doesn't Work for You" (1998) "A New Kind of Army" (1999) "Underground Network" (2001) "Mobilize" (2002) "BYO Split Series, Vol 4" (2002) "The Terror State" (2003) "For Blood and Empire" (2006) "A Benefit For The Victims Of Violent Crime" (2007) "The Bright Lights of America" (2008) Sooloprojektid "Life, Love, and the Pursuit of Justice" (2002) "These are the Days" EP (2002) PETA2 Out There – Anti-Flag Stands Up for Animals Youtube Kerrang! Podcast – Anti-Flag GIAN 2008 Ametlik leht Anti-Flag'i MySpace Intervjuu Justin Sane'iga
QTH-lokaator

QTH-lokaator on raadioamatörismis kasutatav geograafiliste koordinaatide süsteem. Seda kasutatakse asukohtade edastamiseks raadiosides, et oleks võimalik osalistevahelist kaugust arvutada. Maailmakaart on jagatud 324 ristkülikuks, millest igaüht tähistab kahest tähest koosnev jada. Eesti asub ruudus KO. Iga ristkülik on jagatud 100 ristkülikuks, mida tähistatakse kahest numbrist koosnevate arvude jadadega. Iga niisugune ristkülik on jagatud 576 ruuduks, mida tähistatakse kahest tähest koosnevate tähekombinatsioonide jadadega. Nii saadakse kuuekohaline lokaator, milles kahele tähele järgnevad kaks numbrit ja neile omakorda kaks tähte. See määrab piirkonna, mille mõõtmed on 5'×2,5'. Asukoha täpsemaks määramiseks kasutatakse ka 8- ja 10-kohalisi lokaatoreid. "QTH-Lokaator". Originaali arhiivikoopia seisuga 23. jaanuar 2013. Vaadatud 14.02.2013. QTH-lokaatorist traadita wikis
Provinssirock

Provinssirock on alates 1979. aastast Seinäjoel toimuv iga-aastane rokkfestival. The Rasmus 2003 Koduleht
Plaanikomitee

Plaanikomitee oli Nõukogude Liidus organ, mis tegeles rahvamajanduse arengu plaanimisega ja plaanide täitmise kontrollimisega. Nõukogude Liidu mastaabis tegeles sellega NSVL Ministrite Nõukogu Riiklik Plaanikomitee. Liiduvabariikides olid oma plaanikomiteed, Eesti NSV-s Eesti NSV Ministrite Nõukogu Riiklik Plaanikomitee. Liiduvabariikide plaanikomiteed olid liidulis-vabariikliku alluvusega, alludes nii liiduvabariigi ministrite nõukogule kui ka NSVL Riiklikule Plaanikomiteele.
Airwolf

"Airwolf" on USA telesari, mida toodeti aastatel 1984–1987. Erakuna tegutsev piloot Stringfellow Hawke ja tema partner Dominic Santini varastavad terroristidelt HiTech lahingukopteri, mille on loonud LKA, et täita sellega oma salajasi missioone, mida juhatab LKA direktor Michael Coldsmith Briggs III ehk Archangel. Stringfellow on nõus täitma sellega missioone, kui LKA aitab leida tema Vietnamis kadunud venna. Ta on nõus LKA-le Airwolf-i tagastama vaid juhul, kui tema vend St. John Hawke leitakse. Airwolf andmekogus IMDb (inglise)
August Vaga

August Vaga (15. märts 1893 Kehra – 11. detsember 1960 Tartu) oli eesti botaanik, Eesti NSV Teaduste Akadeemia liige (1946). 1913. aastal lõpetas Tallinna Nikolai I Gümnaasiumi. 1923. aastal lõpetas Tartu Ülikooli matemaatika-loodusteaduskonna loodusteaduse osakonna magistrikraadiga. 1940. aastal kaitses Tartu Ülikoolis loodusteaduse doktori kraadi väitekirjaga "Fütotsönoloogia põhiküsimusi". Aastatel 1931–1960 töötas Tartu Riiklikus Ülikoolis taimesüstemaatika ja geobotaanika kateedris. Eesti NSV Teaduste Akadeemia korrespondentliikmeks botaanika alal valiti 1946. aastal. Ta oli 1947–1952 Eesti NSV TA Bioloogia Instituudi direktori asetäitja. Vaga peamised uurimissuunad olid taimeanatoomia, taimede ja seente fülogenees ja süstemaatika ning fütotsönoloogia. Vaga eestvõtmisel hakati koostama botaanikaalast oskusterminoloogiasõnastikku. Ta oli mitmeköitelise "Eesti NSV floora" väljaandmise initsiaatoreid ja I–III köite mitme peatüki koostajaid. Ta oli Üleliidulise Botaanika Seltsi juhatuse liige. 1985 – Eesti NSV riiklik preemia (postuumselt) August Vaga nime kannab õunapuusort Tema vennad olid Alfred Vaga ja Voldemar Vaga. Uus loodusteaduse doktor. Mag. A. Vaga kaitseb oma doktoriväitekirja. Päewaleht, 6. mai 1940 Album Academicum Universitatis Tartuensis 1918-1944 August Vaga Eesti biograafilises andmebaasis ISIK
Karl Eichwald

Karl Eichwald (20. veebruar 1889 Mikani talu, Rõngu vald (Rõngu kihelkond) – 19. aprill 1976 Mikani talu, Rõngu külanõukogu) oli eesti botaanik; bioloogiadoktor (1959). Aastatel 1902–1904 õppis ta Hugo Treffneri Gümnaasiumis. 1922. aastal alustas ta vabakuulajana õpinguid Tartu ülikoolis. Aastast 1930 hooldas Tartu ülikooli botaanikainstituudi kogusid. Pärast kandidaadiväitekirja kaitsmist 28. jaanuaril 1959 promoveeriti ta töö mahu tõttu doktoriks, kuigi tal polnud lõpetatud kesk- ega kõrgharidust. Eichwaldilt ilmus alates 1923. aastast arvukalt töid taimesüstemaatika, -geograafia ja üldise looduskaitse alalt. Ta oli koguteose "Eesti NSV floora" üks peamisi autoreid. Samuti koostas ta 1940.–1950. aastatel mitu taimemäärajat. 1985 Eesti NSV riiklik preemia (postuumselt) Mati Laane. Botaanikaprofessor Karl Eichwald 120 Hans Trass. Töö, anne ja pühendumus. Professor Karl Eichwald 120 Karl Eichwald Eesti biograafilises andmebaasis ISIK
Erich Kukk

Erich Kukk (26. oktoober 1928 Misso vald – 17. november 2017) oli eesti algoloog ja looduskaitsja. 1953. aastal lõpetas ta Tartu Riikliku Ülikooli, mille järel oli samas taimesüstemaatika ja geobotaanika kateedri õppejõud. Ta on avaldanud teadustöid tsüanobakterite ja rohevetikate bioloogia alalt, samuti kirjutanud veekogude reostumisest ja nende puhastamisvõimalustest ja -vajadustest. 1982 Eesti NSV riiklik preemia 1998 Tartu Ülikooli suur medal 2008 Tartu Ülikooli aumärk 2015 Tartu Ülikooli medal Tema abikaasa oli botaanik ja looduskaitsja Ülle Kukk. "Tartu Ülikooli suure medali kavalerid". Tartu Ülikool. Vaadatud 4.12.2022. "Tartu Ülikooli aumärgi kavalerid". Tartu Ülikool. Vaadatud 8.12.2022. "Tartu Ülikooli medali kavalerid". Tartu Ülikool. Vaadatud 5.12.2022.